Diari Oficial de la Generalitat Valenciana


Sumari del DOGV 4722, del 30-03-2004 (2004/3197)

Resolució de 25 de març de 2004, de la Conselleria de Presidència, per la qual es convoca el concurs públic per a la concessió del servici públic de radiodifusió sonora en ones mètriques amb modulació de freqüència de caràcter comercial en la localitat de Crevillent.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4722

Data del DOGV
:   30-03-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/3197


Data del document
:   25-03-2004

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * Crevillent
    * contracte administratiu

Resolució de 25 de març de 2004, de la Conselleria de Presidència, per la qual es convoca el concurs públic per a la concessió del servici públic de radiodifusió sonora en ones mètriques amb modulació de freqüència de caràcter comercial en la localitat de Crevillent. [2004/3197]
  
D'acord amb el que disposa l'article 9 del Decret 38/1998, de 31 de març, del Govern Valencià, pel qual s'establix el règim de concessió d'emissores de radiodifusió sonora en ones mètriques amb modulació de freqüència i d'inscripció de les mateixes en el registre de concessionaris, convoque el següent concurs i aprove el plec de clàusules administratives particulars i el plec de Prescripcions Tècniques que el regixen:
  
1. Entitat adjudicadora:
  
a) Organisme: Generalitat Valenciana.
  
a.1. Adjudicació provisional: conseller de Presidència.
  
a.2. Adjudicació definitiva: Govern Valencià.
  
b) Dependència que tramita l'expedient: Direcció General de Promoció Institucional. C/Juristes, 10. 46456 València. Tf: 96 318 43 58. Fax: 96 318 43 99
  
c) Número d'expedient: FM1/2004. i CNMY04/DGPI/32
  
2. Objecte del contracte: l'atorgament en règim de concessió administrativa de la gestió del servici públic de radiodifusió sonora en ones mètriques amb modulació de freqüència de caràcter comercial en la localitat de Crevillent i amb les característiques tècniques que s'indiquen en l'annex.
  
3. Tramitació, procediment i forma d'adjudicació:
  
a) Tramitació: ordinària
  
b) Procediment: obert.
  
c) Forma d'adjudicació: concurs.
  
4. Pressupost base de licitació o cànon d'explotació:
  
Import total: sense quantia.
  
5 Garanties:
  
a) Provisional: 3.000 €
  
b) Definitiva: 6.000 €:
  
6. Obtenció de documentació i informació:
  
a) Documentació: el plec de Clàusules Administratives estarà a disposició dels licitadors durant el termini de presentació de sol·licituds de 9 a 14 hores en el Servici de Comunicació, Direcció General de Promoció Institucional, C/ Juristes, 10, 46421 València.
  
b) Informació administrativa i tècnica.
  
Servici de Comunicació. Direcció General de Promoció Institucional.
  
Conselleria de Presidència.
  
C/ Juristes, 10. 46330-València
  
Telèfons: 96/3184358 € 96/3184306
  
Fax: 96/3184399
  
Adreça Internet: http://www.pre.gva.es/
  
7. Requisits específics del contractista.
  
Els requisits específics que han de reunir els contractistes són els que s'especifiquen en la clàusula 7 del plec de clàusules administratives particulars.
  
8. Presentació d'ofertes o de sol·licituds de participació:
  
a) Data límit de presentació: el termini de presentació de proposicions finalitzarà el dia 16 d'abril de 2004.
  
b) Documentació que integrarà les ofertes: la documentació a presentar serà l'establida en la clàusula 7 del plec de clàusules administratives particulars.
  
c) Lloc de presentació: les proposicions es presentaran en dos sobres, sobre A i sobre B, tancats i firmats pel propi licitador o persona que el represente, fent constar en cada u d'ells el seu respectiu contingut: (sobre A: documentació administrativa per a la qualificació prèvia; sobre b: oferta tècnica). Estos sobres, dirigits a la Direcció General de Promoció Institucional, es presentaran en el Registre General de la Conselleria de Presidència, C/ Historiador Chabás, 2, 46048 València.
  
També podran presentar-se les proposicions en la forma indicada en l'article 80 del Reglament General de Contractació.
  
9. Obertura d'ofertes:
  
L'obertura del sobre B, que conté l'oferta tècnica, es realitzarà en acte públic, per la Mesa de Valoració, a les 12 hores del dia 30 d'abril de 2004, en el Centre de Turisme de València, Prolongació Passeig de l'Albereda 37, 46646-València.
  
València, 25 de març de 2004.- La subsecretària de la Conselleria de Presidència (per delegació Orde de 14 de juliol de 2003): Amparo Koninckx Frasquet.
  
Explicació de les columnes.
  
Localitat: zona de servici.
  
F-MHz: freqüència d'emissió, en megahertzs.
  
Longitud, latitud, cota (m): coordenades geogràfiques d'ubicació del transmissor.
  
HEFM: altura efectiva màxima, en metres.
  
PRA (KW): potència radiada aparent total màxima, en kilowats, suma de les potències radiades màximes en cada pla de polarització.
  
P: polarització de l'emissió; horitzontal (H), vertical (V), mixta (M).